cyanic-selkie/wikianc huggingface dataset:
NEAR Shoemaker
Konstrukcija
Kosmisko aparātu izgatavoja uzņēmums Applied physics laboaratory sadarbībā ar Džonsa Hopkinsa Universitāti. Tam bija astoņstūra prizmas forma, vienā galā atradās 4 saules bateriju paneļi, lieljaudas antena un magnetometrs, otrā galā izvietoti pārējie instrumenti. Aparāta pilnā masa bija 805 kg, pašmasa 487 kg
Aleksejs Kručonihs
Par vienu no pazīstamākiem Kručoniha darbiem uzskata zaumā sarakstīto dzejoli Дыр бул щыл. Pēc paša autora paustā, "šajā dzejolī ir vairāk krievu tautiskuma nekā visā Puškina dzejā".
Latviešu valodā Kručoniha darbus atdzejojuši Pēters Brūveris un Kristaps Vecgrāvis.
NEAR Shoemaker
Lidojuma gaita
Zonde tika palaista 1996. gada 17. februārī no Kanaveralas zemesraga Gaisa spēku stacijas starta laukuma LC-17 ar trīspakāpju nesējraķeti Delta II.
Matildes pārlidojums
1997. gada 27. jūnijā kosmiskais aparāts pārlidoja asteroīdu 253 Matilde. Pārlidojums notika 1200 km attālumā no Matildes ar ātrumu 9,94 km/s. Zonde uzņēma vairāk nekā 500 attēlu un izpētīja ap 60 % asteroīda virsmas.
1997. gada 3. jūlijā tika veikts pirmais korekcijas manevrs, lai samazinātu perihēlija attālumu no 0,99 AU uz 0,95 AU.
Zemes pārlidojums
1998. gada 28. janvārī zonde palidoja garām Zemei 540 km attālumā. Šajā lidojuma fāzē tika palielināts aparāta orbītas slīpums attiecībā pret ekliptiku no 0,5° līdz 10,2°, kā arī samazināts afēlija attālums no 2,17 AU līdz 1,77 AU.
Erosa pārlidojums
Pēc plāna zondei vajadzēja ieiet orbītā ap Erosu 1999. gada 10. janvārī, tomēr 1998. gada 20. decembrī programmas kļūdas dēļ uz vairāk nekā 24 stundām tika pazaudēti sakari ar aparātu. Tas liedza veikt paredzēto bremzēšanas manevru un bija jāmaina lidojuma plāns. 1998. gada 23. decembrī NEAR Shoemaker palidoja garām Erosam 3827 km attālumā, neieejot orbītā ap to. Pārlidojuma laikā tika veikta asteroīda fotografēšana un ievākti dati ar infrasarkano spektrometru.
Orbītā ap Erosu
2000. gada 14. februārī zonde iegāja orbītā ap Erosu, orbītas pericentrs 327 km, apocentrs 450 km, apriņķojuma periods 27,6 dienas.
2000. gada 3. martā aparāts pietuvojās Erosam apmēram 205 km attālumā. Šajā orbītā tas darbojās apmēram mēnesi, ievācot datus par asteroīda ķīmisko sastāvu.
2000. gada 1. aprīlī zonde sāka nākamo tuvināšanās manevru, 11. aprīlī nonākot riņķveida orbītā 100 km attālumā no asteroīda.
2000. gada 22. aprīlī sākās jauns tuvināšanās manevrs, 30. aprīlī nonākot 50 km attālā orbītā. Šajā orbītā aparāts atradās līdz gada beigām, veicot lielāko daļu pētījumu.
2000. gada 13. decembrī tiek vēlreiz samazināts orbītas augstums, aparātam nonākot 35 km attālumā no Erosa. Šajā laikā notiek pētījumi ar rentgenfluorescences spektrometru, nosakot virsmas ķīmisko sastāvu.
Nolaišanās uz Erosa
2001. gada 12. februārī NEAR Shoemaker sāka bremzēšanas manevru, lēnām samazinot augstumu un nosēdās uz asteroīda virsmas. Tuvojoties asteroīdam tika uzņemta virkne fotoattēlu, pēdējais attēls tika uzņemts no 120 m augstuma, parādot asteroīda apgabalu 6 m diametrā.
Pēc nolaišanās NEAR Shoemaker bija darba kārtībā un darbojās līdz pat 28. februārim, kad tika izslēgts. 2002. gada 10. decembrī tika mēģināts sazināties ar zondi, bet atbildes signāli netika uztverti.
Strādnieku sports un sargs
Strādnieku sports un sargs (SSS, sarunvalodā — siseņi), sākotnēji Strādnieku sporta savienība, bija Latvijas Sociāldemokrātiskās Strādnieku partijas (LSDSP) sporta organizācija, kas pastāvēja no 1921. līdz 1934. gadam. No 1922. gada tajā ietilpa arī paramilitārā Kaujas organizācija (vēlāk — Sargu sekcija), kura apsargāja sociāldemokrātu organizācijas un to pasākumus, īpaši pret fašistu un komunistu iespējamiem uzbrukumiem.
Nosaukums
Kad 1921. gada jūnijā Lucavsalā tika dibināta strādnieku sporta organizācija, tā tika nosaukta par Strādnieku sporta savienību. 1925. gada 15. februārī galēji labējās organizācijas Latvju Nacionālā kluba biedrs E. Leimanis nogalināja SSS sportistu A. Mosaku un gan LNK, gan SSS tika slēgtas. Pēc tam strādnieku sporta organizēšanas funkcijas pārņēma LSDSP Strādnieku sporta sekcija, bet tā paša gada 15. jūnijā to aizstāja Strādnieku sports un sargs, pasludinot sevi par abu iepriekšējo SSS pēcteci.
Darbība
Organizācijas izveidotājs un vadītājs bija sociāldemokrāts Bruno Kalniņš. 1924. gadā organizācijas paspārnē izveidota pionieru sekcija. SSS sadarbojās ar ārvalstu sociāldemokrātiskajām sporta organizācijām, jo cieši ar austriešiem un somiem. Paralēli pastāvēja dažādas sporta sekcijas.
Sākotnēji SSS bija sadalīta bataljonos, rotās un vados, 1925. gadā organizācijā ietilpa ap 1000 biedru, kas bija sadalīti 5 bataljonos un 24 rotās. 1926. gadā mainīta organizatoriskā struktūra, biedri sadalīti apgabalos, rajonos un iecirkņos. Militāro apmācību veica kapteinis Sergejs Staprāns, viņa palīgs kapteinis Eduards Plan-Dubrovskis. SSS rīcībā bija mazkalibra šautenes un pistoles. Organizācijas biedri nēsāja zilas uniformas, sveiciens — "Brīvi sveiks!", ko izpildīja, paceļot dūrē savilktu labo roku.
1933. gadā organizācijā bija 6524 biedru, t.sk. 1373 sievietes. Pēc 1934. gada 15. maija apvērsuma SSS tika aizliegta.
Ukraina Bērnu Eirovīzijas dziesmu konkursā
Ukraina Bērnu Eirovīzijas dziesmu konkursā ir piedalījusies 17 reizes, debitējot 2006. gada konkursā, kad valsti pārstāvēja Nazars Sļosarčuks ar dziesmu Khlopchyk Rock 'n' Roll, iegūstot devīto vietu. Valsts vislabākais rezultāts bijis 2012. gada konkursā, kad ar dziedātāju Anastasiju Petriku un dziesmu Nebo izcīnīta uzvara. Ukraina ir arī divreiz rīkojusi konkursu.
Olivers Makbērnijs
Olivers Makbērnijs (en, dzimis ) ir Skotijas futbolists, spēlē uzbrucēja pozīcijā, Skotijas futbola izlases dalībnieks. Kopš 2019. gada Makbērnijs pārstāv Anglijas Premjerlīgas komandu Sheffield United.
Skotijas futbola izlases sastāvā Makbērnijs debitēja spēlē pret Kostariku.
1935. gada Pasaules čempionāts hokejā
1935. gada Pasaules čempionāts hokejā (arī 1935. gada Eiropas čempionāts hokejā) bija devītais Pasaules čempionāts hokejā, kurš no 1935. gada 19. līdz 27. janvārim norisinājās Šveices pilsētā Davosā.
Turnīrā jau savu astoto Pasaules čempiones titulu izcīnīja Kanādas hokeja izlase.
Šis bija otrais pasaules čempionāts, kurā piedalījas arī Latvijas hokeja izlase, turnīru noslēdzot 13. vietā.
Latvijas izlase 1935. gada Pasaules čempionātā
Šis bija otrais Pasaules čempionāts hokejā, kurā piedalījās arī Latvijas hokeja izlase.
Uz Davosu komandas sastāvā devās vārtsargi Herberts Kušķis un Roberts Lapainis, aizsargi Kārlis Paegle, Leonīds Vedējs, kā arī Arvīds Jurgens, un uzbrucēji Roberts Bluķis, Aleksejs Auziņš, Ādolfs Petrovskis, Arvīds Pētersons, Andrejs Jessens, Edgars Klāvs.
Turnīru Latvijas izlase uzsāka ar diviem zaudējumiem apakšgrupu kārtā Kanādai un Lielbritānijai. Pēc šīm spēlēm Latvija piedalījās gandarījuma turnīrā, vispirms zaudējot Rumānijai un Vācijai, taču tad ar 7 - 0 sagraujot Nīderlandi.
Džeimss Hārdens
Džeimss Edvards Hārdens (en; dzimis ) ir amerikāņu basketbolists, spēlē uzbrūkošā aizsarga pozīcijā. 2023. gadā pārstāv Nacionālās basketbola asociācijas (NBA) klubu Filadelfijas "76ers". ASV basketbola izlases dalībnieks. Desmit reizes piedalījies NBA Visu Zvaigžņu spēlē, bijis NBA sezonas labākais spēlētājs 2018. gadā, kā arī trīs reizes bijis sezonas rezultatīvākais spēlētājs.
Karjera
Laikā no 2007. līdz 2009. gadam mācījās Arizonas Štata Universitātē, kuras basketbola komandas sastāvā spēlēja NCAA čempionātā (kopā ar latviešu basketbolistu Rihardu Kuksiku). 2009. gadā tika atzīts par Pac-10 gada labāko spēlētāju.
NBA
2009. gada NBA draftā viņu izraudzījās Oklahomasitijas "Thunder" ar kopējo trešo numuru pirmajā kārtā. Viņš kļuva par pirmo šī kluba drafta izvēli kā "Thunder" (iepriekš klubs bija pazīstams kā Sietlas "SuperSonics"). Individuāli veiksmīgākā sezona Oklahomasitijas kluba sastāvā NBA viņam bija 2011.—2012. gada sezona‎, kad regulārajā sezonā vidēji spēlē guva 16,8 punktus un atdeva 3,7 rezultatīvas piespēles. Līdz ar to viņš bija rezultatīvākais rezervists līgā un pēc sezonas tika atzīts par līgas labāko rezervistu.
Pirms 2012.—2013. gada sezonas sākuma Dž. Hārdens un "Thunder" nespēja vienoties par jaunu līgumu un spēlētājs tika aizmainīts uz Hjūstonas "Rockets" kopā ar Dekvanu Kuku, Koulu Oldriču un Lazaru Heivardu, darījumā pret Kevinu Mārtinu, Džeremiju Lembu un vairākām nākotnes drafta izvēlēm. Uzreiz pēc maiņas Dž. Hārdens vienojās ar jauno klubu par ilgtermiņa līgumu uz piecām sezonām, kurās spēlētājs saņems 80 miljonus dolāru. Ja "Thunder" sastāvā Dž. Hārdens spēlēja pārsvarā kā rezervists, mainot Raselu Vestbruku un atpaliekot rezultativitātē gan no R. Vestbruka, gan Kevina Duranta, tad "Rockets" sastāvā viņš uzreiz kļuva par komandas līderi. Kā "Rockets" spēlētājs Dž. Hārdens tika iekļauts savas pirmās Zvaigžņu spēles sastāvā kā vienīgais debitants Rietumu konferences komandā. 2013. gada 20. februārī principiālā uzvarā (122—119) pret savu bijušo komandu "Thunder" Dž. Hārdens uzstādīja savu karjeras rezultativitātes rekordu, gūstot 46 punktus. Sezonā vidēji Dž. Hārdens guva 25,9 punktus spēlē.
2014.—2015. gada sezonā Dž. Hārdens nostiprinājās NBA rezultatīvāko spēlētāju saraksta augšgalā, ar viņu konkurēt spēja vienīgi Rasels Vestbruks no "Thunder". Karjeras rezultativitātes rekordu viņš uzstādīja 1. aprīļa spēlē pret Sakramento "Kings", kurā iemeta 51 punktu un kļuva par pirmo spēlētāju "Rockets" vēsturē, kas divās spēlēs vienā sezonā guvis vairāk par 50 punktiem. 2019. gada 23. janvārī uzvarētā spēlē pret Ņujorkas "Knicks" (114—110) Dž. Hārdens iemeta 61 punktu, uzlabojot savu karjeras rezultativitātes rekordu.
2021. gada janvārī plašā četru komandu maiņas darījumā Dž. Hārdens nonāca Bruklinas "Nets" sastāvā, pievienojoties tur jau esošajām zvaigznēm Kevinam Durantam un Kairijam Ērvingam, savukārts Latvijas basketbolists Rodions Kurucs, kurš arī tika iekļauts šajā maiņas darījumā, nonāca "Rockets".
2022. gada februārī Dž. Hārdens kopā ar Polu Milsepu tika aizmainīts uz Filadelfijas "76ers" pret Benu Simonsu, Setu Kariju, Andrē Dramondu un divām nākotnes drafta izvēlēm.
ASV izlase
ASV izlases sastāvā iekļauts pirms Londonā, kur izcīnīja zelta medaļas. Uzvaru kopā ar ASV izlasi izcīnīja arī 2014. gada Pasaules kausā.
Ķīnas miltene
Ķīnas miltene (Ophiocordyceps sinensis, agrāk zināma kā Cordyceps sinensis) ir neēdama milteņu ģints parazītsēne. Sastopama Himalajos, reģionos vairāk kā 3500 m augstumā. Pieder pie ārstniecības sēnēm.
École de management de Normandie
École de management de Normandie (fr) ir Eiropas biznesa augstskola ar vairākām universitātes pilsētiņām, kas atrodas Parīzē, Havrā, Kānā, Oksfordā un Dublinā. EM Normandie dibināta 1871.
Ķīnas miltene
Parazitē uz dažādiem kukaiņiem, pārsvarā — tauriņu kāpuriem. Sporas inficē kāpuru, kurā sāk attīstīties micēlijs. Kāpurs tādēļ aiziet bojā un tiek mumificēts. Pēc kāpura nāves no tā galvas izšķiļas sēnes augļķermenis.
École de management de Normandie
The Financial Times 2019. gadā skolu Eiropas biznesa skolu vidū ierindoja 81. vietā.
Ķīnas miltene
Ķīnas miltene ir viena no pasaulē dārgākajām sēņu sugām (mazumtirdzniecības cena bieži pārsniedz 1000 eiro kilogramā). Tibetas lauku apvidos tas ir galvenais ienākumu avots, kas 2004. gadā veidoja vairāk kā 40% no vietējo mājsaimniecību ienākumiem un 8,5% no Tibetas iekšzemes kopprodukta. Masveidīgas sēnes ievākšanas dēļ tai Ķīnā 2004. gadā piešķīra aizsargājamās sugas statusu.
Padomju-vācu draudzības un robežu demarkācijas līgums
Padomju-vācu draudzības un robežu demarkācijas līgums (, bija Otrais pasaules kara laikā 1939. gada 28. septembrī Maskavā noslēgtā vienošanās starp PSRS un Vāciju, kas noteica abu valstu robežu pēc 1939. gada Polijas kampaņas. Saskaņā ar šo līgumu Vācija ieguva Polijas Ļubļinas un Varšavas apgabalus, bet PSRS — visu Lietuvu.
Priekšvēsture
Molotova—Ribentropa pakts paredzēja Polijas sadalīšanu un izveidot PSRS un Vācijas ietekmes zonas. 1. septembrī Polijai uzbruka Vērmahts, bet 17. septembrī Sarkanā armija. Cīņas par Varšavu ilga no 8. septembra līdz 27. septembrim, kad tika parakstīta vienošanās par karadarbības izbeigšanu.
Sekas
Pēdējā Polijas armijas vienība pie Kockas kapitulēja tikai 1939. gada 6. oktobrī, gūstā krita apmēram 17 000 poļu karavīru. Pēc aktīvās karadarbības pārtraukšanas Vācijas un PSRS armijas pārvietojās līdz 28. septembra līgumā noteiktajai Vācijas-PSRS robežu demarkācijas līnijai.
Jau Polijas kampaņas laikā 1939. gada 28. septembrī PSRS piespieda Igauniju Maskavā parakstīt Savstarpējās palīdzības paktu starp Igauniju un PSRS. Latvija līdzīgu līgumu parakstīja 5. oktobrī un Lietuva līgumu par bāzu izvietošanu un Viļņas apgabala atgūšanu parakstīja 10. oktobrī. Sarunas ar Somiju par līguma noslēgšanu ievilkās un noveda pie padomju-somu Ziemas kara.
Ķīnas miltene
Ārstnieciskās īpašības
Sēni izmantota Ķīnas un Tibetas tautas medicīnā. Mūsdienās ļoti pieprasīta Rietumu kultūrā, kādēļ tās cenas strauji augušas kopš 20. gadsimta beigām. Viena no ārstniecības sēnēm, kam piedēvē visplašāko bioloģisko īpašību klāstu. Sēnes galvenā bioloģiski aktīvā viela ir kordicepīns.
Enriko Avots
Enriko Avots (dzimis Rīgā) ir latviešu aktieris.
Dzimis teātra darbinieku ģimenē. Mācījies Rīgas 8. vakara vidusskolā. Pabeidzis Latvijas valsts konservatorijas Teātra fakultāti. Darbojies Jaunatnes teātrī (1976—1992), vēlāk — Jaunajā Rīgas teātrī. Strādājis Latvijas televīzijā. Pazīstams kā Varis Visvaris TV bērnu raidījumā "Kas Te? Es Te!".
École de management de Normandie
Skolas programmas ir trīskārši akreditētas — atbilstoši starptautiskajiem EPAS, EQUIS un AACSB standartiem. Skolas absolventu vidū ir tādi ievērojami uzņēmēji un politiķi kā Areva Med izpilddirektors Patrick Bourdet un 20 Minutes izpilddirektors Frédéric Daruty de Grandpré.
Ģetzemane
Ģetzemane (grc, Gethsēmanē; he, Gat-Šmânim; syc, Gat Šmānê — ‘eļļas prese’) ir dārzs Olīvu kalnā, Jeruzalemē. Tiek uzskatīts, ka šeit Jēzus Kristus lūdzās un viņa mācekļi gulēja naktī pirms Jēzus tika sists krustā. Ģetzemane tiek pieminēta Mateja un Marka evaņģēlijā. Austrumu Pareizticīgās baznīcas tradīcijā Ģetzemanē tika apbedīta Jaunava Marija.
Ģetzemanes dārzs kļuva par agrīno kristiešu svētceļnieku centrālo vietu. Dārzā aug astoņi seni olīvkoki, kas varētu būt 900 gadus veci. 2012. gadā veiktajā pētījumā tika atklāts, ka daži olīvkoki dārzā ir vieni no vecākajiem zināmajiem pasaulē.
Mateļi (Grāveru pagasts)
Mateļi ir ciems Krāslavas novada Grāveru pagastā. Izvietojies pagasta dienvidu daļā 5 km no pagasta centra Grāveriem, 17 km no Aglonas un 250 km no Rīgas.
Apdzīvotā vieta izvietojusies pie autoceļa P62, Sakovas ezera krastā.
Spēka impulss
Spēka impulss klasiskajā mehānikā ir vektoriāls fizikāls lielums, kas vienāds ar spēka un tā darbības ilguma reizinājumu. Sastopami atšķirīgi spēka impulsa apzīmējumi: \vec{J}, \vec{J_F}, \vec{I}, \vec{I_F}, kā arī citi. Lieluma SI mērvienība ir ņūtonsekunde (N⋅s).
Elementārais spēka impulss kādā laika momentā  iegūstams pēc izteiksmes
kur \vec{F} ir spēks.
Savukārt, spēka impulss kādā laika intervālā no t_0=0 līdz t:
.
Ar spēka impulsu var sniegt vienu no Otrā Ņūtona likuma formulējumiem: ķermeņa impulsa \vec{p} izmaiņa ir vienāda ar ķermenim pieliktā spēka impulsu, tas ir,
Anrī Plommē
Anrī Aleksandrs Plommē (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Plommē 1900. gada Parīzes olimpiskajās spēlēs startēja divās paukošanas disciplīnās — paukošanā ar floreti un paukošanā ar špagu. No šīm abām disciplīnām labākos panākumus viņš ieguva paukošanā ar špagu, kur viņš ieguva 9. vietu.
Inta Bankoviča
Inta Bankoviča (dzimusi ) ir latviešu aktrise.
Darbojusies Jaunatnes teātrī. Filmējusies seriālā "Likteņa līdumnieki", "Ēnu spēles" un "UgunsGrēks".
Džeimss Vilards Šulcs
Džeimss Vilards Šulcs (en) jeb Apikuni (dzimis, miris ) bija ievērojams amerikāņu rakstnieks, pētnieks, kažokādu tirgotājs, Glečera nacionālā parka gids un melnkājaino indiāņu etnogrāfs. Viņš daudzus gadus nodzīvoja starp melnkājaino cilti, kopā ar tiem brīvprātīgi pārvietojās uz rezervātu, brīvi pārvaldīja tās valodu un bija precējies ar šīs cilts sievieti, kuru pieminēja savos darbos. Vārdu Apikuni vēlākajam rakstniekam piešķīra cilts virsaitis, un tas nozīmē "Plankumainais Apmetnis".
Bērnība
Šulcs ir dzimis 1859. gada 26 augustā Būnvilā Ņujorkas štatā Filandera un viņa sievas Frānsisas ģimenē. Viņa vecāki bija labi nodrošināti. Jau kopš bērnības Džeimsu vilināja dzīve brīvā dabā, un viņš klejoja un medīja tuvējos Adirondaka kalnos. Lai arī viņa tuvinieki biji nosvērti un dievbijīgi, tēvs atbalstīja sava dēla aizraušanos. Džeimss jau agrā vecumā kļuva par prasmīgu šāvēju.
Pusmūža vecumā Džeimss rakstīja:
Dzīve Montānā
Šulcs Tālos Rietumus nosauca par "sapņu un ilgu zemi". Sasniedzis pilngadību, viņš nokļuva līdz Misūri ietekai Misisipi, bet tālāk ar tvaikoni mēroja 2600 jūdžu garo ceļu līdz galamērķim — Bentona fortam. Šulca biogrāfs Volens Hanna, balstoties uz rakstnieka atmiņām par viņa pirmo ierašanos Mežonīgajos Rietumos, par visiespējamāko Šulca parādīšanos Bentona fortā uzskata 1877. gada vasaru. Kavēdamies atmiņās, rakstnieks 1920. gadā savam draugam Herijam Džeimsam pavēstīja: ''"Īstā dzīve man sākās, kad es Bentona forta piestātnē nolēcu no tvaikoņa "Bentons". Es nespēju sagaidīt, kamēr nolaidīs trapu. Mani uzreiz ielenca ļaudis, un es tiku uzsēdināts uz bizonādu ķīpas. Bizoni! Lūk, kāpēc es šeit ierados! Viens no maniem paziņām pasažieriem uzsauca nopakaļus: "Veiksmi, Billi! Neļauj indiāņiem atņem tev matus"''.
Bentona fortā saglabājušies reģistrācijas pieraksti, kuros atzīmēta visa tvaikoņu ierašanās 19. gadsimta septiņdesmitos gados. Saskaņā ar šiem dokumentiem, tvaikonis "Bentons" 1877. gadā ieradās piecas reizes: 7. un 31. maijā, 27. jūnijā, 20. jūlijā un 15. augustā. Viena no šīm dienām arī kļuva par sākumu tobrīd astoņpadsmit gadīgā Džeimsa Vilarda Šulca "indiāņa dzīvei".
Jaunās Pasaules zvirbuļu dzimta
Jaunās Pasaules zvirbuļu dzimta (Passerellidae) ir zvirbuļveidīgo kārtas (Passeriformes) dzimta, kas apvieno 136 neliela auguma dziedātājputnu sugu un kas tiek iedalītas 28 ģintīs. Lai arī Amerikā šīs dzimtas putnus galvenokārt sauc par zvirbuļiem, tās nav tuvu radniecīgas Vecās Pasaules zvirbuļu dzimtai (Passeridae).
Visticamākais, ka dzimta ir attīstījusies Dienvidamerikā, pēc tam izplatījusies tālāk uz Ziemeļameriku. Nesenā pagātnē visas šīs dzimtas sugas tika klasificētas stērstu dzimtā (Emberizidae).
Izskats
Jaunās Pasaules zvirbuļu dzimtas sugas ir nelieli putniņi, vidēji 15 cm gari, un kā sēklēdājiem to knābji ir konusveidīgi, līdzīgi žubīšu dzimtas (Fringillidae) putniem. Lielākā dzimtā ir Eberta stērste (Melozone aberti), kuras ķermeņa garums ir 24 cm, bet smagākā dzimtā ir brūnā stērste (Melozone fusca), kuras svars sasniedz 54 g. Lielākajai daļai sugu apspalvojums ir brūns vai brūnipelēks, lai gan dažas sugas ir ļoti košas un dekoratīvas.
Uzvedība
Jaunās Pasaules zvirbuļu dzimta ir ļoti plaša un tās putni mājo dažādos biotopos, tie var būt meži, krūmāji, purvi un pļavas. Šīs dzimtas sugas pamatā barojas ar sēklām, bet nelielos daudzumos arī ar kukaiņiem, īpaši vairošanās sezonas laikā. To uzvedība ir ļoti līdzīga žubītēm, ar kurām tās kādreiz tika sistematizētas žubīšu dzimtā.
Epšteins
Epšteins ir izplatīts Aškenazi ebreju uzvārds, kas cēlies no Hesenes pilsētas Epšteinas (Eppstein) vārda.
Atmiņas par slepkavību
"Atmiņas par slepkavību" (ko; Sarinui chueok) ir 2003. gada Dienvidkorejas krimināltrillera filma, kuras režisors ir Pons Čunho. Filmā galvenās lomas atveido Sons Kanho, Kims Sangens, Kims Roiha un Paks Nosiks.
Filma ir balstīta uz patiesu stāstu par pirmajām apstiprinātajām sērijveida slepkavībām Dienvidkorejā, kas notika laika posmā no 1986. līdz 1991. gadam. Filma stāsta par diviem detektīviem, kas mēģina atrast vainīgo.
"Atmiņas par slepkavību" pirmizrāde notika. Tā bija otrā Pona Čunho režisētā filma pēc Barking Dogs Never Bite (2000). Filma saņēma plašu kritiķu atzinību, īpaši izceļot filmas atmosfēru, kinematogrāfiju, montāžu, mūziku, Sona aktierspēli, kā arī Pona Čunho režiju un scenāriju. Filma kopumā saņēma 30 dažādas balvas un nominācijas un tiek uzskatīta par vienu no visu laiku labākajām Dienvidkorejas filmām.
Jūhansone
Jūhansone (sv — 'Jūhana dēls', no personvārda Jūhans (Johan); vīriešu dzimtē Jūhansons) ir zviedru cilmes uzvārds, kam citās ģermāņu valodās sastopami līdzīgi uzvārdi ar tādu pašu cilmi — Džohansone (en), Juhansone (no) un Juhansena (no). Cilvēki ar šo uzvārdu:
Latvis (laikraksts)
"Latvis" bija bezpartejisks nacionāls dienas laikraksts latviešu valodā. Laikraksts iznāca no 1921. līdz 1934. gadam, sešas reizes nedēļā. To izdeva komanditsabiedrība "Latvis". Faktiskais galvenais redaktors bija Arveds Bergs. Laikraksts publicēja rakstus par politiku, tautsaimniecību, sabiedrisko dzīvi, zinātni un mākslu. Laikrakstam bija arī pielikumi: "Latvja" Latgales pielikums (1923—1924) un citi.
1934. gada 15. maija Ulmaņa apvērsumu "Latvis", kas līdz tam jau bija popularizējis lozungu "Saeima neiet!", sākumā vērtēja pozitīvi, Piemēram, 28. maija Arvīda Avota raksts "Uz jaunās Latvijas sliekšņa". Taču 27. jūnija raksts "Ir pienākusi darba diena" liecināja, ka laikraksts netaisās atbalstīt Ulmaņa autoritārismu. Pēc tam laikraksts publicēja vēl dažus kritiskus rakstus un 1934. gada 5. oktobrī laikraksts tika slēgts.
1937. gadā pret žurnālistiem un politiķiem, kuri bija saistīti ar "Latvi", notika paraugprāva. Viņi tika apsūdzēti valsts apvērsuma plānošanā prāvas vajadzībām izdomātas organizācijas “Latvijas brīvības cīnītāji” ietvaros. Tiesa astoņiem par organizācijas biedriem uzskatītajiem apsūdzētajiem, tostarp bijušajam “Latvis” redaktoram Arvīdam Avotam, piesprieda no pusgada līdz pusotra gada ilgus cietumsodus.
Žurnāla atbildīgie redaktori bija:
Ometepe
<mapframe text="Ometepe" width=290 height=290 zoom=10 > { "type": "ExternalData", "service": "geoshape", "ids": "Q950875" }
Ometepe (es) ir lielākā sala Nikaragvas ezerā. To veido divi vulkāni - 1610 metrus augstais Konsepsjons salas ziemeļrietumos un 1394 metrus augstais Madeross dienvidaustrumos.
Salas nosaukums cēlies no navatlu valodas - divi kalni. 276 km2 lielā sala stiepjas 31 kilometru garumā. Ometepes ekonomikas pamatā ir lauksaimniecība (sevišķi plantānu audzēšana) un tūrisms. Salā sastopami petroglifi un akmens elki.
Telča
Vēsture
Rakstos pirmoreiz minēta 12. gadsimtā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Ivermektīns
Ivermektīns (Ivermectin) ir zāles, ko lieto daudzu veidu parazītu invāziju ārstēšanai. Cilvēkiem, to skaitā, var būt utis, kašķis, onhocerkoze, strongiloidoze, trihuriāze, askaridoze un limfātiskā filariāze. Veterinārmedicīnā to lieto, lai novērstu un ārstētu sirdstārpus, akarozi u.c.. Ārēju invāziju gadījumā to var lietot iekšķīgi vai uzklāt uz ādas.
Biežas blakusparādības ir drudzis, nieze un izsitumi uz ādas, lietojot iekšķīgi, un sarkanas acis, ādas sausums un dedzinoša sajūta, ja to lokāli lieto pret galvas utīm. Nav skaidrs, vai tas ir drošs lietošanai grūtniecības laikā, bet, iespējams, ir pieņemams lietošanai zīdīšanas laikā. Tas pieder pie avermektīnu grupas. Tas darbojas, izmantojot daudzus darbības mehānismus, kas izraisa mērķa parazītu nāvi.
Ivermektīns tika atklāts 1975. gadā un medicīnā ticis izmantots kopš 1981. gada. Tas ir iekļauts Pasaules Veselības organizācijas svarīgāko zāļu sarakstā. Ivermektīns ir ASV FDA apstiprināts kā pretparazītu līdzeklis.
Husīti
Husīti (cs, de, pašnosaukums, Kališníci) bija 15. gadsimta priestera Jana Husa sekotāji. Husītu kustību uzskata par protestantisma priekšteci, Husītu kari (1419—1434) pamatīgi ietekmējuši čehu identitātes attīstību.
Vēsture
Husītu kustība izveidojās pēc tam, kad 1415. gadā Konstances koncilā Jans Huss tika sodīts ar nāvi. Izveidojās husītu kustības divi spārni — mērenais (utrakvisti jeb biķernieki, ar centru Prāgā) un radikālais (taborīti, ar centru Tāborā). Bohēmijas karalis Vāclavs Luksemburgs pret husītiem bija iecietīgs.
Vāclavs 1419. gadā mira un par Bohēmijas karali ievēlēja ortodoksālā katolisma aiztāvi Romiešu karali Sigismundu Luksemburgu. Bohēmijā sākās klosteru un baznīcu izlaupīšana, bet baznīcas zemes konfiscēja. Romas pāvests Martins V izsludināja krusta karu pret husītiem. 1422. gadā husīti par Bohēmijas karali ievēlēja Lietuvas dižkunigaiti Vītautu. Iesākumā husīti pret krusta karotājiem aizstāvējās, bet 1427. gada pārgāja ofensīvā un uzbruka apkārtējām teritorijām.
Nespēdama sakaut husītus militāri, 1432. gadā Bohēmijas delegācija tika uzaicināta uz Bāzeles kancilu. Tika panākts zināms kompromiss ar mērenajiem husītiem (utrakvistiem) un 1434. gadā Lipanu kaujā katoļi un utrakvisti sakāva taborītus, izbeidzot karus. Vēlākajos gados utrakvisti pamazām tika aizvien vairāk integrēti katolismā, līdz pēc 1620. gada Baltā Kalna kaujas husītu kustība Bohēmijā praktiski izzuda.
Brāļu draudzes kustību var uzskatīt par husītu tradīciju turpinātājiem. Pēc Pirmā pasaules kara no katoļu baznīcas atdalījās Čehoslovāku husītu baznīca, kura arī uzskata sevi par husītu turpinātājiem.
Viosi Akpedje Madja
Viosi Akpedje Madja (Viossi-Akpedje Madja; dzimis ) ir Togo distanču slēpotājs. Viņš ir piedalījies 2013. gada Pasaules čempionātā, kur sprinta distancē ieņēma 129. vietu, bet 30 kilometru distancē viņš tika apsteigts par apli.
Ida Karuzina
Ida Karuzina (arī Ida Vēvere; ru;, Maskava - , Rīga ) bija Latvijas šahiste.
Biogrāfija
Piedzimusi japāņu emigrantu ģimenē, kas 1920. gadu beigās saņēmusi politisko patvērumu Padomju Savienībā. Otrā pasaules kara laikā bijusi bērnu nama audzēkne Tatarstānā.
Pēc kara sākusi strādāt Rīgas turbomehāniskajā rūpnīcā, bijusi frēzētāja komjauniešu brigādē, kā arī aktīvi piedalījusies sabiedriskajā darbā. 1950. gados pabeigusi Rīgas industriālo politehnikumu.
Ar šahu sākusi aizrauties 1940. gadu beigās. Sešpadsmit reizes piedalījusies Latvijas sieviešu šaha čempionātu finālos. Lai gan šajos turnīros rezultāti ir bijuši nevienmērīgi, Karuzina jau debijas reizē 1953. gadā dalījusi augsto 2.-3. vietu. Šo panākumu izdevies atkārtot 1960. gadā. Spēlējusi arī Rīgas sieviešu šaha čempionātos. 1955. gadā bijusi PSRS sporta biedrības "Spartaks" sieviešu čempionāta jaunākā dalībniece. 1962. gadā Latvijas šaha izlases sastāvā piedalījusies komandu mačos Minskā ar Baltkrieviju un Viļņā ar Lietuvu. 1972. gadā Latvijas PSR komandu čempionātā šahā "Dinamo" komandas sastāvā ieguvusi 3. vietu kopvērtējumā.
Bijusi precējusies un kopš 1969. gada šaha turnīros piedalījusies kā Vēvere, bet vēlāk atguvusi veco uzvārdu. 1970. gadu vidū pārtraukusi aktīvās šahistes gaitas.
Melenki
Melenki ir ciems Krāslavas novada Grāveru pagastā. Izvietojies pagasta ziemeļaustrumu daļā 9 km no pagasta centra Grāveriem, 20 km no Aglonas un 254 km no Rīgas.
Apdzīvotā vieta izvietojusies pie autoceļa V610, Cērpnīcas upes krastā.
Rafaels Perisuds
Rafaels Hektors Perisuds (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Perisuds 1900. gada Parīzes olimpiskajās spēlēs startēja paukošanā ar floreti. Šajā disciplīnā viņš aizcīnījās līdz ceturdaļfinālam.
Plīna Romani
Plīna Romani ir ciems Mākoņkalna pagastā, Rēzeknes novadā. Atrodas 280 km attālumā no Rīgas.
Ciema apkārtnē atrodas ūdenstilpes Cierveits, Maltečkas dzirnavu ezers.
Jamašita
Jamašita (ja, 'zem kalna') ir japāņu cilmes uzvārds. Cilvēki ar šo uzvārdu:
Celmraugciems
Celmraugciems ir ciems Jelgavas novada Kalnciema pagastā, Lielupes kreisajā krastā un autoceļa V1065 tuvumā.
Kambodžas virtuve
Kambodžas virtuve ir visu Kambodžā dzīvojošo tautu (khmeru, kalnu khmeru, vjetnamiešu, čamu, kalnu čamu, laosiešu un ķīniešu) virtuvju kopums. Tajā nozīmīgu lomu ieņem vairāk nekā tūkstoš gadu senā khmeru virtuve (km — 'khmeru pavārmāksla'). Kambodžas virtuve gadsimtu gaitā ir aizguvusi indiešu, ķīniešu un franču virtuves elementus un mijiedarbojusies ar citu Dienvidaustrumāzijas tautu virtuvēm, tādējādi mūsdienu Kambodžas virtuvei ir daudz līdzību ar kaimiņos esošo Taizemes, Vjetnamas un Laosas virtuvi. Khmeru virtuves divas galvenās sastāvdaļas ir pūdētu zivju pasta (ប្រហុក, prâhŏk) un svaigu garšaugu pasta (គ្រឿង, krœăng).
Urīnceļu infekcija
Patoģenēze
Nozīmīgākais ir ascendējošais jeb augšupejošais izplatīšanās veids. Urīnizvadkanāls normā ir baktēriju kolinizēts, taču urīnpūslis ir praktiski sterils. Tas, ka urīnceļu infekciju biežāk novēro sievietēm, uzsver ascendējošā ceļa nozīmi – sievietēm urīnizvadkanāls ir īss; kaunuma lūpu un perirektālā rajonā siltā, mitrā vide veicina urīnizvada kolonizāciju ar tur esošajām baktērijām. Sievietēm urīnizvadkanāla masāža un dzimumkontakts veicina baktēriju iekļūšanu urīnpūslī, tādējādi izraisot urīnpūšļa iekaisumu jeb cistītu.
Pastāvot vezikouretrālam atvilnim, kas atvieglo mikroorganismu nokļūšanu nierēs, var rasties augšējo urīnceļu infekcija. Retākos gadījumos var novērot infekcijas izplatīšanos hematogēnā (no asinīm) veidā pacientiem ar bakterēmiju.
Klasifikācija
1)     pēc lokalizācijas:
3)     pēc klīniskās simptomātikas:
4)     pēc prognozes un ārstēšanas taktikas:
Etioloģija
Galvenokārt ierosinātāji ir gramnegatīvi mikroorganismi. Pirmajā vietā ir Escherichia coli, kas ierosina aptuveni 80 % akūtu UCI (kā augšējos, tā apakšējos urīnceļos). No citām gramnegatīvām baktērijām nozīme ir Klebsiella, Proteus, Pseudomona spp (gadījumos, kad urīnceļos ir organiskas pārmaiņas vai arī notikusi intrahospitāla inficēšanās.
Jaunām sievietēm Staphylococcus saphrophyticus ir ierosinātājs 10 % gadījumu.
Diagnostika
Tādas radioloģiskās izmeklēšanas metodes kā nieru dinamiskā scintigrāfija indicētas tikai hroniskos gadījumos, lai spriestu par katras nieres funkcijām atsevišķi.
Frānsiss
Frānsiss var būt:
Leitons
Leitons var būt:
Kapteinis Āķis
"Kapteinis Āķis" (en) ir 1991. gada ASV piedzīvojumu filma, kuras režisors ir Stīvens Spīlbergs. Galvenās lomas filmā atveido Robins Viljamss, Dastins Hofmans, Džūlija Robertsa, Bobs Hoskinss, Megija Smita, Ambera Skota un Čārlijs Korsmo. Filmas pirmizrāde notika.
Sižets
Pieaugušais Pīters Pens ir aizmirsis visu par savu bērnību. Savā jaunajā dzīvē viņš ir zināms kā Pīters Benings, veiksmīgs advokāts un darbaholiķis, kuram ir izdomas trūkums. Viņš ir precējies ar Vendijas mazmeitu, ar kuru Pīteram ir divi bērni. Kad Kapteinis Āķis, Pītera bērnības ienaidnieks, nolaupa viņa bērnus, Pīters atgriežas Nekurzemē, lai bērnus glābtu. Glābšanas laikā Pīters atgūst savas bērnības atmiņas un kļūst par labāku cilvēku.
Plīns
Plīns ir ciems Čornajas pagastā, Rēzeknes novadā. Atrodas 270 km attālumā no Rīgas.
Apdzīvotā vieta atrodas pie autoceļa V578. Ciema apkārtnē atrodas Spruktu ūdenskrātuve.
Gabor
Gabor ir ungāru uzvārds. Cilvēki ar šādu uzvārdu ir:
Zīriņu iela (Jūrmala)
Zīriņu iela ir iela Jūrmalā, Bāžciema apkaimē. Zīriņu iela sākas krustojumā ar Dzirnavu ielu un beidzas ar strupceļu. Kopējais ielas garums ir 220 metri, tā ir klāta ar grants segumu. Zīriņu ielā satiksmes kustība norit vienā joslā. Ielā ir savrupmāju un vasarnīcu apbūve.
Brīvs saturs
Brīvs saturs jeb brīva informācija ir jebkura veida funkcionāls darbs, mākslas darbs vai cits radošs saturs, kurš atbilst brīva darba definīcijai. Brīvs darbs ir tāds, kuram nav nekādu būtisku juridisku ierobežojumu cilvēka tiesībām:
Lai arī tiek izmantotas dažādas definīcijas, brīvs saturs ir juridiski līdzīgs, daudzos gadījumos pat identisks apzīmējums atvērtam saturam. Kā analoģiju var izmantot definīciju atvērtā pirmkoda un brīvās programmatūras jomā, kur atšķirības ir ideoloģiskas, nevis juridiskas.
Nivens
Nivens var būt:
Latvijas Gada balva sportā 2011
Latvijas Gada balvas sportā 2011 ceremonija notika Splendid Palace kinoteātrī. Ceremonija tiešraidē tika translēta LTV1 kanālā un Latvijas Radio 1 ēterā. Balvas tika pasniegtas 14 nominācijās.
Tiešraides laikā līdzjutējiem bija iespēja balsot ar telefonu starpniecību par gada populārāko sportistu. Balsojumam tika izvirzīti trīs iepriekš interneta balsojumā noteikti sportisti: Martins Dukurs, Ineta Radēviča un Gatis Smukulis. Savukārt balsojumam internetā tika izvirzīti 35 dažādi sportisti, par kuriem varēja balsot portālos delfi.lv un olimpiade.lv laika posmā no līdz. Interneta balsojumā visvairāk balsis savāca I. Radēviča (3189 balsis), G. Smukulis bija ieguvis 3154 balsis, taču M. Dukurs ieguva 2796 balsis.
tika paziņoti kandidāti uz balvām, kā arī tika paziņots, ka balvu par mūža ieguldījumu sportā saņems Jānis Serģis. Par gada sportisti tika atzīta 2011. gada Pasaules čempionāta vieglatlētikā bronzas medaļas laureāte tāllēkšanā Ineta Radēviča un par gada sportistu tika atzīts Pasaules un Eiropas čempions, kā arī Pasaules kausa izcīņas uzvarētājs, Martins Dukurs.
Gotfrids Svartholms
Pērs Gotfrids Svartholms Varjs (sv; dzimis ), pazīstams arī ar segvārdu anakata, ir zviedru datorspeciālists, plašāk zināms kā bijušais tīmekļa mitināšanas uzņēmuma PRQ līdzīpašnieks un BitTorrent vietnes The Pirate Bay līdzdibinātājs kopā ar Frēdriku Neiju un Pēteru Sundi.
Daļa no intervijas ar Svartholmu par 2006. gada maija policijas reidu The Pirate Bay ir iekļauta filmās Good Copy Bad Copy un Steal This Film. Viņš ir galvenā apskatītā persona dokumentālajā filmā TPB AFK.
2013. gada 27. novembrī viņš tika izdots Dānijai, kur viņu apsūdzēja par ielaušanos Dānijas sociālās apdrošināšanas datubāzē, autovadītāju apliecību datubāzē un Šengenas zonas kopējā IT sistēmā. Gaidot tiesas spriedumu, viņš tika turēts vieninieka kamerā. Tiesas process beidzās 2014. gada 31. oktobrī un viņš tika atzīts par vainīgu un notiesāts uz trīs ar pusi gadiem cietumā. Viņš nekavējoties pārsūdzēja lēmumu, bet baidoties, ka viņš var mēģināt izvairīties no sprieduma izpildes, tiesneši lēma, ka viņam jāpaliek apcietinājumā līdz apelācijas tiesai.
Nidovīrusi
Nidovīrusi (Nidovirales) ir viena no ribovīrusu kārtām.
Vladimira Putina Minhenes runa
Minhenes runa ir Krievijas prezidenta Vladimira Putina runa Minhenes drošības konferencē 2007. gada 10. februārī. Runa bija veltīta mūsdienu pasaules politikas vienpolaritātei un redzējumam par Krievijas vietu un lomu mūsdienu pasaulē, ņemot vērā pašreizējās realitātes un draudus.
Nidovīrusi
Tie ir RNS vīrusi, kas parasti izraisa dzīvnieku infekcijas, bet atsevišķi vīrusi spēj inficēt arī cilvēkus, izraisot SARS (2002—2003), MERS (2012—2015) un COVID-19 (kopš 2019) epidēmijas.
Vladimira Putina Minhenes runa
Reakcija
Amerikāņu senators Džons Makeins, kurš arī apmeklēja konferenci, sacījis, ka "tā bija agresīvākā krievu līdera runa kopš auksta kara beigām", par auksto karu atminējies arī vakar Minhenē runājušais ASV aizsardzības ministrs Roberts Geitss, kurš sacījis, ka amerikāņiem nav ne mazākās vēlēšanās to atkārtot, jo ar vienu auksto karu pilnībā esot pieticis.
Čehijas ārlietu ministrs Karels Švarcenbergs faktiski izteica visu bijušās Austrumeiropas valstu bažas par Krievijas impērisko tieksmju atjaunošanos, sakot: "Mums jāpateicas prezidentam Putinam, kurš ne vien labi parūpējās par šīs konferences publicitāti, kas bija lielāka, nekā mēs gaidījām, bet arī skaidri un pārliecinoši pierādīja, kāpēc NATO ir jāpaplašina."
Korupcijas apkarošanas fonds
Korupcijas apkarošanas fonds (KAF; ru (ФБК)) bija no 2011. līdz 2020. gada pastāvējusi bezpeļņas organizācija, kas nodarbojās ar korupcijas novēršanu, atmaskošanu un apkarošanu Krievijā. Fonds veidoja un publicēja izmeklējumus, tostarp dokumentālās filmas, par korupciju Krievijas amatpersonu un oligarhu vidū. Populārākās KAF filmas ir „Čaika” (2015), „Viņš jums nav nekāds Dimons” (2017). un „Pils Putinam. Stāsts par vislielāko kukuli” (2021).
Vēsture
2017. gada 26. martā Korupcijas apkarošanas fonda birojā Krievijas policija „par nepakļaušanos policijai” aizturēja 17 fonda darbiniekus, kas tiešsaistē pārraidīja tobrīd notiekošos iedzīvotāju protestus pret valdības korupciju. Protestos Maskavā tika apcietināts arī fonda dibinātājs Navaļnijs, kuru apsūdzēja nesankcionētu mītiņu rīkošanā.
9. novembrī Krievijas Tieslietu ministrija Korupcijas apkarošanas fondu iekļāva „ārvalstu aģentu” sarakstā, jo fonds esot saņēmis ziedojumu no ASV uzņēmuma un Spānijas pilsoņa. Korupcijas apkarošanas fonds ministrijas lēmumu apstrīdēja tiesā, bet tiesa apelācijas prasību noraidīja.
Lorāns
Lorāns var būt:
Žozefs Dikro
Žozefs Žans Žils Ambruāzs Dikro (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Dikro 1900. gada Parīzes olimpiskajās spēlēs startēja paukošanā ar floreti. Šajā disciplīnā viņš izcīnīja 13. vietu.
Unguri (Mazsalacas pagasts)
Unguri (agrāk arī Ungurmuiža) ir ciems Valmieras novada Mazsalacas pagastā. Izvietojusies pagasta austrumu daļā pie autoceļa P21 3,5 km no pagasta centra Mazsalacas, 47 km no novada centra Valmieras un 152 km no Rīgas. Apdzīvotā vieta izveidojusies ap bijušās Unguru pusmuižas (Ungershof) centru.
Amazonas 4A
Amazonas 4A ir Spānijas uzņēmuma Hispasat sakaru pavadonis, kas palaists 2014. gada martā. Tas paredzēts sakaru nodrošināšanai klientiem Dienvidamerikā.
Kosmisko aparātu izgatavojis ASV uzņēmums Orbital Sciences Corporation. Līgums ar to tika noslēgts 2012. gada jūnijā. Amazonas 4A būvēts uz platformas Star-2.4 bāzes. Tam ir 24 Ku joslas raidītāji. Izmēri saliktā stāvoklī: 4,7 × 2,5 × 3,2 m. Saules bateriju pletums 23 m.
Amazonas 4A tika palaists 22:04 UTC ar nesējraķeti Ariane 5ECA (lidojums V216) no Gviānas kosmiskā centra kopā ar sakaru pavadoni Astra 5B. No pēdējās pakāpes pirmais atdalījās Astra 5B 27 minūtes 3 sekundes pēc starta. Amazonas 4A tika atdalīts 34 minūtes 37 sekundes pēc starta. Ģeostacionāro orbītu tas sasniedza ar saviem dzinējiem. Sākotnēji tas atradās 51° rietumu garuma.
Santa Hirša
Santa Hirša (dzimusi kā Santa Mičule 1988. gada 17. decembrī) ir mākslas zinātniece un kritiķe, Normunda Naumaņa balvas laureāte.
Biogrāfija
Santa Hirša beigusi Rēzeknes mākslas vidusskolu (2008). Bakalaura grādu ieguvusi Latvijas Mākslas akadēmijā (2012), maģistra grādu — Greifsvaldes Universitātē Vācijā (2014). No 2015. gada studējusi Latvijas Mākslas akadēmijas doktorantūrā.
Rosens Plevnelijevs
Rosens Plevnelijevs (bg; dzimis ) ir bulgāru politiķis, Bulgārijas prezidents no 2012. līdz 2017. gadam.
Santa Hirša
Biogrāfija
Bijusi Baltijas laikmetīgās mākslas interneta žurnāla Echo Gone Wrong redaktore. Pievērsusies laikmetīgās vizuālās kultūras procesu analīzei un vēro tās ietekmi uz plašākām sociālajām norisēm, pētījusi padomju modernisma izpausmes vizuālajā mākslā. Recenzējusi mākslas izstādes žurnālā "Studija". Sarakstījusi apceri par mākslinieku Krišu Salmani (2018) un monogrāfiju "Gaismas konstruktors. Andris Breže" (2020).
Amazonas 4A
14. aprīlī Hispasat paziņoja, ka pavadonim radusies problēma ar elektrobarošanu.
Rosens Plevnelijevs
1989. gadā absolvējis Sofijas Tehnisko universitāti. 1990. gadā dibinājis privāto celtniecības uzņēmumu Bulgārijā. 2009. gada jūlijā viņš kļuva par reģionālās attīstības ministru.
Santa Hirša
Biogrāfija
2018. gadā nominēta Normunda Naumaņa balvai mākslas kritikā, ieguvusi šo balvu par 2020. gada publikācijām.
Amazonas 4A
Darba režīmā pavadoni paredzēts izvietot punktā 61° R, kur tas atrastos kopā ar Amazonas 2 un Amazonas 3.
Rosens Plevnelijevs
2011. gada septembrī viņš tika izvirzīts kā partijas "Pilsoņi par eiropeisku Bulgārijas attīstību" kandidāts Bulgārijas prezidenta vēlēšanām. Tajās viņš uzvarēja, un 2012. gada janvārī stājās valsts prezidenta amatā, nomainot Georgiju Parvanovu. Saskaņā ar Bulgārijas likumiem, valsts prezidents nevar būt kādas politiskās partijas biedrs, tāpēc pirms ievēlēšanas amatā viņš izstājās no "Pilsoņi par eiropeisku Bulgārijas attīstību" partijas. 2017. gada janvārī viņu prezidenta amatā nomainīja Rumens Radevs.
Mūžīgā aukle
"Mūžīgā aukle" (en) ir 1993. gada ASV komēdija, kuras režisors ir Kriss Kolumbuss. Galvenās lomas filmā atveido Robins Viljamss, Sallija Fīlda, Pīrss Brosnans, Hārvijs Fīršteins un Roberts Proskis. Filmas pirmizrāde notika.
Pēc laulības šķiršanas aktieris nomaskējas par padzīvojušu aukli, lai varētu pavadīt laiku kopā ar saviem bērniem.
Klāra Zāmenhofa
Klāra Zāmenhofa (Klara Zamenhof, pirmslaulību uzvārds Silbernik; dzimusi, mirusi ) bija Lietuvas ebreju izcelsmes esperantiste.
Biogrāfija
Klāra 1881. gadā beigusi Kauņas ebreju ģimnāziju. 1887. gada 30. martā viņa apprecējās ar Varšavas acu ārstu Ludvigu Zāmenhofu. 1988. gadā ģimeni kuplināja dēls Ādams. Cerot labāk nopelnīt, 1889. gada rudenī ģimene pārcēlās uz Hersonu. 1889. gada decembrī šeit piedzima Sofija. Cerības uz labākiem ienākumiem neattaisnojās un 1890. gada maijā Zāmenhofu ģimene atgriezās Varšavā. Šeit piedzima viņas trešais bērns — Lidija. Vēlāk, jau pēc vecāku nāves, visi trīs gāja bojā holokaustā.
Inese Pudža
Inese Pudža (dzimusi Talsos) ir latviešu aktrise un teātra režisore.
2005. gadā absolvējusi Latvijas Kultūras koledžu. 2011. gadā absolvējusi Latvijas Kultūras akadēmiju dramatiskā teātra režijas specialitātē. Tajā pašā gadā Latvijas Universitātē ieguvusi bakalaura grādu pedagoģijā.
Kopš 2011. gada ir Valmieras teātra aktrise. Piedalījusies izrādēs arī Dirty Deal Teatro, Nacionālajā teātrī, Jaunajā Rīgas teātrī, kā arī Rīgas Krievu teātrī.
Atveidojusi Veroniku filmā "Vectēvs, kas bīstamāks par datoru" (2017). 2019. gadā tēlojusi Violetas lomu filmā "1906".
Asbels Kiprops
Asbels Kipruto Kiprops (Asbel Kipruto Kiprop; dzimis ) ir Kenijas vieglatlēts, startē vidējo distanču skriešanā, specializējies 1500 m distancē.
Divas reizes piedalījies Olimpiskajās spēlēs. 2008. gadā Pekinā A. Kiprops finišēja otrajā vietā 1500 m distancē, taču pēc sākotnējā uzvarētāja Rašida Ramzi diskvalifikācijas par dopinga lietošanu Kiprops tika atzīts par sacensību uzvarētāju. 2012. gadā Londonā šajā distancē ierindojās 12. vietā. Divas reizes ir kļuvis par pasaules čempionu 1500 m distancē: 2011. gadā Tegu un 2013. gadā Maskavā.
Arī viņa tēvs Deivids Kebenei bijis skrējējs.
Plociņi (Vaboles pagasts)
Plociņi ir ciems Vaboles pagastā, Augšdaugavas novadā. Atrodas 224 km attālumā no Rīgas.
Paplašināta spektra bēta laktamāzes
Paplašināta spektra bēta laktamāzes (PSBL jeb ESBL no ) ir enzīmi, kurus producē galvenokārt gramnegatīvas baktērijas un kas nosaka šo baktēriju rezistenci pret visām bēta laktāmu grupas antibiotikām (penicilīni, cefalosporīni (pirmās, otrās un trešās paaudzes ), aztreonāms). PSBL ir iekodēti baktēriju gēnos vai plazmīdās un veidojas šūnu sienā. Tālāk tie atbrīvojas apkārtējā vidē (starpšūnu telpā), kur iedarbojas uz bēta laktāmu grupas antibiotikām.
Galvenās no PSBL producējošām baktērijām ir:
PSBL tipi
PSBL izšķir dažas klases, vairākus tipus un tipu variantus. PSBL iedala vecajās, jaunajās, mazajās un OXA PSBL.
Sīvā bērzlape
Sīvā bērzlape (Russula emetica) ir Latvijā bieža vidēji liela bērzlapju ģints sēne, kuras augļķermeņi pēc novārīšanas tiek lietoti pārtikā, tomēr svaigā veidā bez novārīšanas tā ir vāji indīga, ar ļoti sīvu garšu un izraisa veselības traucējumus. Literatūrā parasti tiek ieteikts to neēst arī pēc pareizas sagatavošanas.
Blieķu muiža
Blieķu muiža, saukta arī par Šrēdera muižiņu (Schrödershof), bija Rīgas patrimoniālā apgabala muižiņa tagadējās Maskavas ielas 322 apkārtnē pie Ķengaraga promenādes.
Sīvā bērzlape
Taksonomija
Uzskata, ka pirmais sugu aprakstījis Džovanni Skopoli 1772. gadā kā Agaricus russula, tomēr par pirmo vārda devēju atzīts vācu dabaszinātnieks Jakobs Kristians Šefers, kurš 1774. gadā to ievietoja Agaricus ģintī (kura tad iekļāva visas lapiņu sēnes) kā Agaricus emeticus. Viņa dotais epitets emeticus sengrieķu valodā nozīmē "izraisīt vemšanu", atsaucoties uz gremošanas trakta problēmām, kas rodas ar nevārītas sēnes apēšanu.
Blieķu muiža
Pāris gadsimtus tās atpazīstamākā vieta bija baroka stilā celta muižas koka ēka, kas atradās Daugavas stāvkrastā. Tagad tur izvietojas bijušās rūpnīcas Kvadrāts ēkas.
Sīvā bērzlape
Taksonomija
1796. gadā Kristiāns Pēšons sugu pārcēla uz izveidoto bērzlapju ģinti kā Russula emetica, un pēc nelieliem strīdiem šis nosaukums saglabājies. Sīvā bērzlape arī izvēlēta par bērzlapju ģints tipisko sugu.
Blieķu muiža
Vēsture
Lielā Ziemeļu kara laikā 1700. gadā šajā vietā atradās skanstīm nostiprināta Saksijas karaspēka nometne, no kurienes to padzina Kārļa XII vadītais Zviedrijas karaspēks. Rīgas aplenkuma (1709—1710) laikā te savu nometni izveidoja arī Krievijas caristes karapulki. Kādreizējo nocietinājumu - uzbērumu vieta nomanāma vēl šobrīd.
Sīvā bērzlape
Taksonomija
Arī citi autori, kā parasti, devuši savus mazāk zināmus nosaukumus, reizēm iekļaujot to jaunās ģintīs:
Blieķu muiža
Vēsture
Broces aprakstā minēts, ka 18. gadsimta nogalē šajā vietā Daugavas krastā atradās Venta un Benka kokzāģētava. 1787. gadā koku šķirotājs K.F. Šrēders nomāja Krusta muižas krogu, uz kura zemes uzcēlis savu muižiņu. Ap to izveidojās ciems, kas līdz mūsdienām nav saglabājies.
De Facto
Tā raidlaiks ir svētdienās plkst. 20.14, pēc informatīvā ziņu raidījuma "Panorāma". Vasaras sezonā raidījums netiek pārraidīts.
Blieķu muiža
Vēsture
1860. gadā Nikolajs Bokslafs uz Šrēdera muižas zemes Daugavas krastā uzcēla Baltijas Linu manufaktūras ēku. Uzņēmums nodarbojās ar linu apstrādi, linu audeklu aušanu un balināšanu. Muižas zemes izmantoja linu audeklu balināšanai, abās ceļa pusēs saulē izklājot audeklus. Tādēļ muiža ieguvusi Blieķu muižiņas nosaukumu ( - "balināt").
De Facto
Vēsture
"De Facto" 2005. gada rudenī izveidoja LTV Ziņu dienesta darbinieki, lai veicinātu analītiskās un pētnieciskās žurnālistikas attīstību. Raidījuma pirmssākumos to veidoja producente Arta Ģiga, žurnālisti un raidījumu vadītāji Ilze Jaunalksne un Jānis Krēvics. Gadu gaitā raidījums atspoguļojis daudzas skandalozas un vērienīgas lietas — tā sauktās oligarhu "Rīdzenes sarunas", Jūrmalgeitu, VID datu noplūdi ("Neo" lieta), labticīgā ieguvēja konfliktu ar valsts iestādēm, kā arī citas.
Rubrikas
2013. gadā raidījums aizsāka rubriku "smsSOS", kurā vēstīja par patēriņa kredītu biznesu un nebanku kreditētājiem. 2021. gada 11. aprīlī tika uzsākta rubrika, kas veltīta 2021. gada pašvaldību vēlēšanām lielākajās valsts pilsētās un novados, kuros tās iekļautas. Pirmais sižets rubrikā bija veltīts Valmieras novadam. Vēlēšanu rubrika tika noslēgta 2021. gada 30. maijā ar sižetu par Jūrmalas valstspilsētu.
Sīvā bērzlape
Varietātes
Bieži nav skaidrības par to, vai kāda bērzlape ir atsevišķa suga vai tās varietāte. Latvijas literatūrā kā varietātes biežāk minētas var. griseascens ar pelēcīgu kātiņu un maz sīvu garšu, var. sylvestris ar nelielu ātri izbalējošu cepurīti, var. pineticola, var gregaria ar nelielu, bet neizbalējošu cepurīti. Visas tās citos avotos var tikt uzrādītas kā atsevišķas sugas, kā, piemēram, Russula grisescens — ''Russula emetica var. griseascens''. Daudzo varietāšu dēļ arī sugas apraksts dažādos avotos atšķiras. Daži autori 20. gadsimtā šīm sugām vai varietātēm lietoja terminu “Russula emetica grupa”.